Raisoam

Ayns lus-oaylleeaght, she gass lus eh raisoam (ass Greagish  "dhossan dy 'raueyn",, ass  "cur er goaill ynnyd").  T'ad co-chruinnaghagh as fo-halloo son y chooid smoo, as t'ad cur magh fraueyn as stholeyn ass ny noadyn oc dy mennick.  T'eh ny haase gientyn neucheintyssagh lossreeyn.

Ta sthollane casley rish raisoam, agh ta sthollane gobbey ass gass t'ayn hannah, ta eddyr-noadyn liauyrey echey, as t'eh cur magh stholeyn noa ass y chione.  She ard-ghass y lus eh raisoam, as ta eddyr-noadyn beggey echey; t'eh cur magh fraueyn ass eaghtyr s'inshley ny noadyn, as stholeyn ass eaghtyr s'yrdjey ny noadyn.  Ta moyllyn myr praaseyn nyn raisoamyn ny sthollaneyn er nyn mooadaghey dys tashtey cooid.Kingsley R. Stern Introductory Plant Biology, 10th ed. ISBN 0072909412

Ta raisoamyn erskyn thallooin ec kuse dy lossreeyn, goaill stiagh cliogee ennagh, as ta renniee skeaylley liorish raisoamyn.  Ta lossreeyn as raisoamyn fo-halloo oc goaill stiagh jinsharyn, cuirtlee ennagh, Dionaea muscipula, lus y lhionney, as gollianee vooarey.  Ta raisoamyn ayns un vrat dy mennick, agh ta fir yl-vrattagh ec gollianee vooareyHusby, C: Ecology and Physiology of the Giant Horsetails, .

My ta raisoam er ny vrishey ayns peeshyn, foddee dagh peesh gaase dys lus noa.  Shen gientyn losseragh, as ta eirinee as gareyderyn jannoo ymmyd jeh dys sheelraghey lossreeyn ennagh.  T'adsyn goaill stiagh jinsharyn, lus y lhionney, cliogee, blaa Boaldyn as asparag.

Jeeagh er
Mycorrhisagh
Cormane

Imraaghyn

Ronney:Ronsaghey-kirpey lossreeyn
Ronney:Gientyn lossreeyn